Winbank

Βασικά Κανάλια Απομακρυσμένων Υπηρεσιών

Σε αυτή τη κατηγορία περιέχονται τα βασικά κανάλια μέσω των οποίων οι πελάτες της Τράπεζας Πειραιώς μπορούν να ολοκληρώσουν τις συναλλαγές τους από απόσταση.
Web Banking:Η βασικότερη υπηρεσία μέσω της οποίας ο χρήστης μπορεί να εκτελέσει την πλειοψηφία των χρηματικών και μη, τραπεζικών συναλλαγών. Μπορεί να έχει πρόσβαση στο χαρτοφυλάκιό του βλέποντας τα προϊόντα του στην Τράπεζας Πειραιώς (καταθετικά προϊόντα, πιστωτικές κάρτες, δάνεια, επενδυτικά προϊόντα και ούτω καθεξής), προβάλλοντας την τρέχουσα αξία. Έχει πρόσβαση σε ιστορικά δεδομένα και e-statements καθώς και την εκτέλεση πράξεων που κυμαίνονται από μεταφορές, εμβάσματα και πληρωμές λογαριασμών προς ένα ευρύ φάσμα δικαιούχων. Μπορεί επίσης να διαχειριστεί το μετοχικό του χαρτοφυλάκιο, να παραγγείλει νέα τραπεζικά προϊόντα και να καταχωρήσει ειδοποιήσεις.
Phone banking:Το ίδιο φάσμα υπηρεσιών που απαριθμούνται παραπάνω προσφέρονται επίσης μέσω μιας ειδικής τηλεφωνικής γραμμής, όπου ο χρήστης εξουσιοδοτεί έναν υπάλληλο τηλεφωνικού κέντρου για να πραγματοποιήσει μια ή περισσότερες συναλλαγές για λογαριασμό του.
Mobile banking:Μία ελαφρύτερη έκδοση του Online Banking βελτιστοποιημένη για έξυπνες συσκευές.
SMS banking:Ένα υποσύνολο του Online Banking όπου ο χρήστης μπορεί να εγκρίνει συναλλαγές ή να λάβει ενημερώσεις σχετικά με την κατάσταση ή την αξία του χαρτοφυλακίου του στο κινητό του μέσω μηνυμάτων sms.

Ιστορία

Η εμπορική ονομασία Winbank εισήχθη στην ελληνική αγορά από την Τράπεζα Πειραιώς το έτος 2000. Με την έναρξή της λειτούργησαν ταυτόχρονα το web banking, το phone banking και το mobile banking παράλληλα με τα ΑΤΜ της τράπεζας Πειραιώς. Η Winbank αποτέλεσε την πρώτη υπηρεσία ηλεκτρονικής τραπεζικής στον ελληνικό τραπεζικό τομέα.
Το 2001, η υπηρεσία του web banking παρουσίασε μία σημαντική αναβάθμιση και παρουσίασε την πύλη www.winlife.gr. Μέσω του www.winlife.gr, ο χρήστης μπορεί να δωρίσει οποιοδήποτε χρηματικό ποσό στο λογαριασμό της φιλανθρωπικής οργάνωσης της αρεσκείας του. Επιπλέον, παρουσιάστηκε το paycenter που ήταν η πρώτη λύση της winbank για επιχειρήσεις. Το paycenter είναι μια πλατφόρμα εκκαθάρισης πληρωμών με πιστωτική / χρεωστική κάρτα που ξεκίνησε προσφέροντας έναν ολοκληρωμένο και ασφαλή μηχανισμό για τις συναλλαγές που πραγματοποιούνται μέσω διαδικτύου. Στους επόμενους μήνες και τα επόμενα χρόνια το paycenter συμπεριέλαβε πληρωμές από άλλα κανάλια, όπως το τηλεφωνικό κέντρο και τα EFT/POS και εναρμονίστηκε με τα νέα πρότυπα ασφάλειας όπως το ασφαλές πρωτόκολλο 3D.
Το 2002, παρουσιάστηκαν οι Ειδοποιήσεις.
Το 2003, παρουσιάστηκε η πιστωτική κάρτα winlife: ο κάτοχός της έχει τη δυνατότητα να επιλέξει σε ποιόν φιλανθρωπικό οργανισμό θα πιστώνεται μέρος των χρημάτων κάθε συναλλαγής του με την winlife κάρτα του και έγινε δυνατή η εξόφληση λογαριασμών ΔΕΗ μέσω ΑΤΜ, Internet & Τηλεφώνου.
Το 2004, ένα ορόσημο στη σουίτα της Winbank ήταν η αναβάθμιση ασφαλείας με την εισαγωγή της υπηρεσίας extraPIN: κάθε φορά που ένας πελάτης επιθυμεί να εκτελέσει μια εγχρήματη συναλλαγή από λογαριασμό του και εφόσον επιθυμεί αυξημένο επίπεδο ασφάλειας, λαμβάνει ένα μοναδικό 6-ψηφίο κωδικό πρόσβασης στο κινητό του τηλέφωνο μέσω SMS απαραίτητο για την ολοκλήρωση της συναλλαγής. Πρόσθετες υπηρεσίες που ξεκίνησαν το έτος αυτό περιλαμβάνουν την άμεση εξυπηρέτηση VISA, καθώς και τη νέα έκδοση της υπηρεσία mobile banking για καλύτερη πλοήγηση από κινητά και παρουσιάζεται η υπηρεσία που επιτρέπει σε όλους τους πελάτες της να μεταφέρουν χρήματα από την Visa κάρτα τους σε άλλη Visa μέσω email.
Το 2005, παρουσιάστηκαν η πύλη του easypay, η υπηρεσία της winbank για κάρτες και τα πρώτα easypay κιόσκια που αρχικά λειτούργησαν μέσα σε ορισμένα καταστήματα του δικτύου της τράπεζας Πειραιώς.
Το 2006 η winbank ξεκίνησε να προσφέρει την υπηρεσία της Ανανέωσης Χρόνου Ομιλίας σε καρτοκινητά όλων των εταιρειών της ελληνικής κινητής τηλεφωνίας. Επιπροσθέτως, εγκαταστάθηκε ειδικό λογισμικό στα ΑΤΜ με δυνατότητες προβολής προσωποποιημένου περιεχόμενου. Από τότε το σύστημα αυτό χρησιμοποιείται για να προσφέρει στους χρήστες των ΑΤΜ προσωποποιημένες προσφορές ή πληροφορίες που είναι χρήσιμες γι’αυτούς.
Το 2007, η winbank έθεσε τα θεμέλια για την δημιουργία της κεντροποιημένης e-banking πλατφόρμας με έδρα την Ελλάδα και δυνατότητα λήψης και εκτέλεσης e-banking εντολών από τις υποδιευθύνσεις όλων των άλλων χωρών. Σταδιακά τα επόμενα χρόνια το e-banking κάθε χώρας ενσωματωνόταν στην κεντροποιημένη πλατφόρμα με αποτέλεσμα άμεσα οφέλη όπως η εξοικονόμηση κόστους αλλά και η άμεση εφαρμογή των αναβαθμίσεων σε όλες τις χώρες. Άλλες υπηρεσίες που παρουσιάστηκαν την χρονιά αυτή ήταν η συσκευή παραγωγής extra PIN, ο εμπλουτισμός των Ειδοποιήσεων που συμπεριέλαβαν ενημερώσεις για κινήσεις πιστωτικών καρτών, η προπληρωμένη κάρτα weBUY και η υπηρεσία Λεφτά στο Λεπτό και τέλος ενσωματώνει πρώτη στην Ελλάδα τα νέα ψηφιακά πιστοποιητικά (Digital Certificates ) τύπου Extended Validation της VeriSign.
Το 2008, η winbank παρουσίασε το easyticketing, μία υπηρεσία μέσω της οποίας ένας χρήστης μπορεί να αγοράσει εισιτήρια για μία ευρεία γκάμα θεαμάτων όπως θεατρικά έργα, ταινίες, συναυλίες και αθλητικούς αγώνες.
Το 2009, η winbank έγινε η πρώτη τράπεζα στην Ελλάδα που απέκτησε οντότητα σε κοινωνικά δίκτυα δημιουργώντας λογαριασμό στο Facebook, το twitter και το YouTube.
Τέλος, τον Μάιο του 2010 παρουσιάστηκε η winbank Direct, η πρώτη διαδικτυακή τράπεζα στην Ελλάδα. Η winbank Direct ξεκίνησε προσφέροντας ένα νέο καταθετικό προϊόν (ονομάστηκε λογαριασμός winbank Direct) το οποίο είναι συνδυασμός προθεσμιακής κατάθεσης και τρεχούμενου λογαριασμού. Ο λογαριασμός winbank Direct αποκτάται και διαχειρίζεται αποκλειστικά στο διαδίκτυο και προσφέρει στον κάτοχό του την δυνατότητα να προσαρμόσει τα χαρακτηριστικά του στις μεταβαλλόμενες καταθετικές του ανάγκες.